+-----------------------------------------------------------------------+
| 11. ฐานะการเงินและผลการดำเนินงาน                                        |
+-----------------------------------------------------------------------+

11.1 ตารางสรุปงบการเงินรวม []

 []

 []

 []

 [] 

11.2 คำอธิบายและการวิเคราะห์ฐานะการเงินและผลการดำเนินงาน

ภาพรวม

แม้ต้องเผชิญกับสถานการณ์การเมืองและสภาพการแข่งขันที่ท้าทายในช่วงครึ่งปีแรกของปี 2553
แต่รายได้จากการให้บริการของกลุ่มทรูคงที่เมื่อเทียบกับปีที่ผ่านมา โดยรายได้จากบริการบรอดแบนด์
บริการที่ไม่ใช่เสียงของทรูมูฟและรายได้จากการรับทำการโฆษณาของทรูวิชั่นส์
สามารถชดเชยการลดลงของรายได้จากบริการแบบเติมเงินของทรูมูฟ อย่างไรก็ตามกลุ่มทรูมี
EBITDA โดยรวมลดลงเนื่องจากค่าใช้จ่ายด้านโครงข่ายที่เพิ่มขึ้น ซึ่งส่วนหนึ่งสามารถชดเชยด้วยค่า
IC สุทธิและกำไรจากการขายสินค้าที่เพิ่มขึ้น ซึ่งส่วนใหญ่จากการขายไอโฟน 4

กลยุทธ์คอนเวอร์เจนซ์ยังคงพัฒนาต่อเนื่องและช่วยเพิ่มยอดผู้ใช้บริการของกลุ่มทรู โดยในปี 2553
ผู้ใช้บริการผลิตภัณฑ์และบริการของกลุ่มทรูตั้งแต่ 2 รายการขึ้นไปเพิ่มขึ้นร้อยละ 5.6 จากปีที่ผ่านมา
เป็นจำนวนกว่า 2.5 ล้านครัวเรือน

ในปี 2553 กลุ่มทรูมีรายได้จากค่าบริการโดยรวม (ไม่รวมค่าเชื่อมโยงโครงข่าย หรือ IC)
คงที่เมื่อเทียบกับปีที่ผ่านมา โดยเพิ่มขึ้นร้อยละ 0.1 เป็น 52.6 พันล้านบาท ทั้งนี้
ผลการดำเนินงานโดยรวมของกลุ่มทรูปรับตัวดีขึ้นในไตรมาส 4
ส่วนใหญ่จากการฟื้นตัวของบริการแบบเติมเงิน และความสำเร็จในการเปิดตัวไอโฟน 4
อย่างไรก็ตาม ในปี 2553 กลุ่มทรูมี EBITDA โดยรวมลดลงร้อยละ 6.1 เป็น 18.4 พันล้านบาท
ส่วนใหญ่เป็นผลจากค่าใช้จ่ายในการขยายโครงข่ายที่เพิ่มขึ้น ซึ่งบางส่วนสามารถชดเชยได้ด้วยค่า
IC สุทธิและกำไรจากการขายสินค้าที่เพิ่มขึ้น

นอกจากนี้ ในปี 2553 ทรูมีกำไรสุทธิจากการดำเนินงานปกติ (NIOGO) ก่อนภาษีเงินได้รอตัดบัญชี
ลดลงเป็นจำนวน 257 ล้านบาท อย่างไรก็ตาม ทรูมีผลกำไรสุทธิจำนวนทั้งสิ้น 1.9 พันล้านบาท
เพิ่มขึ้นจาก 1.2 พันล้านบาท ในปี 2552 ส่วนใหญ่จากกำไรจากการรีไฟแนนซ์ทรูวิชั่นส์
ซึ่งเป็นรายการที่เกิดขึ้นเพียง
ครั้งเดียว ทั้งนี้กำไรสุทธิส่วนที่เป็นของบริษัทฯ มีจำนวนทั้งสิ้น 2.0 พันล้านบาท โดยเพิ่มขึ้นจาก
1.2 พันล้านบาทในปีก่อนหน้า ซึ่งส่วนใหญ่จากผลกำไรจากอัตราแลกเปลี่ยน
เนื่องจากเงินบาทแข็งค่าขึ้น

นอกจากนี้ ทรูวิชั่นส์ยังประสบความสำเร็จในการรีไฟแนนซ์วงเงิน 12
พันล้านบาทในเดือนมิถุนายนที่ผ่านมา ซึ่งช่วยลดต้นทุนในการกู้ยืม
รวมทั้งความเสี่ยงที่อาจเกิดจากการผันผวนของอัตราแลกเปลี่ยน
นอกจากนั้นยังทำให้การดำเนินธุรกิจของทรูวิชั่นส์มีความคล่องตัวมากขึ้นรองรับการเติบโตของธุรกิจในอนาคต

กระแสเงินสดสุทธิลดลง 2.4 พันล้านบาท เป็น 1.8 พันล้านบาท
ซึ่งส่วนใหญ่จากรายจ่ายลงทุนที่เพิ่มขึ้น

กลุ่มทรูชำระคืนหนี้เป็นจำนวนทั้งสิ้น 5.7 พันล้านบาท ในปี 2553
ทำให้หนี้สินระยะยาวโดยรวมลดลงเล็กน้อยเป็น 67 พันล้านบาท อย่างไรก็ตาม อัตราส่วนหนี้สินต่อ
EBITDA สุทธิ เพิ่มขึ้นเป็น 3.3 เท่า เมื่อเทียบกับ 3.1 เท่าในปี 2552

สำหรับ ทรูมูฟ รายได้จากการให้บริการ (ไม่รวมค่า IC) อยู่ในระดับคงที่ที่ 23.6 พันล้านบาท
ทั้งนี้เนื่องจากการเติบโตของบริการแบบรายเดือนและบริการที่ไม่ใช่เสียง
สามารถชดเชยการลดลงของรายได้จากบริการเสียงสำหรับบริการแบบเติมเงิน ทั้งนี้
ปริมาณการใช้บริการโมบาย อินเทอร์เน็ตและสมาร์ทโฟนที่เพิ่มขึ้น
ส่งผลให้รายได้จากบริการแบบรายเดือน และบริการที่ไม่ใช่เสียงเติบโตอย่างแข็งแกร่ง
โดยเพิ่มขึ้นร้อยละ 9.0 และ 12.8 ตามลำดับ ในปี 2553
กลุ่มทรูยังคงมุ่งมั่นเป็นผู้นำบริการสมาร์ทโฟน ส่งผลให้รายได้จากบริการโมบาย
อินเทอร์เน็ตเพิ่มขึ้นเกือบเท่าตัว

อย่างไรก็ตาม รายได้จากบริการแบบเติมเงินลดลงร้อยละ 6.6
จากการแข่งขันในโปรโมชั่นโทรภายในโครงข่ายที่เพิ่มขึ้น ทั้งนี้
รายได้จากบริการแบบเติมเงินเริ่มฟื้นตัวในไตรมาส 4
จากการนำเสนอโปรโมชั่นเพื่อเข้าถึงลูกค้ากลุ่มใหม่ๆ ณ สิ้นปี 2553
ทรูมูฟสามารถเพิ่มจำนวนผู้ใช้บริการรายใหม่ได้ประมาณ 1.3 ล้านราย (จากปีก่อนหน้า)
ทำให้มีจำนวนผู้ใช้บริการรวมทั้งสิ้น 17.1 ล้านราย ในขณะที่มีส่วนแบ่งตลาดโดยรวมคงที่ที่ร้อยละ
24.5 ทั้งนี้ ทรูมูฟมีรายรับค่า IC สุทธิเพิ่มขึ้นเป็น 181 ล้านบาท

รายได้จากการให้บริการของทรูออนไลน์ เพิ่มขึ้นร้อยละ 3.6 จากปี 2552 เป็น 27.3 พันล้านบาท
ส่วนใหญ่มาจากการเติบโตของบริการบรอดแบนด์ บริการโครงข่ายข้อมูลและคอนเวอร์เจนซ์ ทั้งนี้
รายได้จากบริการบรอดแบนด์เพิ่มขึ้นร้อยละ 9.7 เป็น 6.5 พันล้านบาท
ซึ่งเป็นผลจากการปรับปรุงประสิทธิภาพโครงข่ายและการเปิดตัวบริการบรอดแบนด์ความเร็ว 6
Mbps นอกจากนี้ การลดลงของรายได้จากบริการโทรศัพท์พื้นฐานเริ่มชะลอตัวในปี 2553
เป็นร้อยละ 9.4 (จากร้อยละ 13.8 ในปี 2552) เนื่องจากการนำเสนอโปรโมชั่นต่างๆ
ร่วมกับบริการบรอดแบนด์สำหรับลูกค้าทั่วไป และการให้ความสำคัญกับกลุ่มลูกค้าธุรกิจ นอกจากนี้
การทดลองให้บริการบรอดแบนด์ความเร็วสูงตั้งแต่ 10 ถึง 100 Mbps ด้วยเทคโนโลยี DOCSIS
3.0 ในไตรมาส 4 ได้รับการตอบสนองจากตลาดเป็นอย่างดี

ทั้งนี้ บริการบรอดแบนด์มียอดผู้ใช้บริการรายใหม่สุทธิเพิ่มขึ้นมากกว่าเท่าตัวจากปีก่อนหน้า เป็น
122,154 ราย ส่งผลให้มีผู้ใช้บริการเพิ่มขึ้นในอัตราร้อยละ 17.7 เป็น 813,763 ราย นอกจากนี้
การลดลงของรายได้จากบริการโทรศัพท์พื้นฐานเริ่มชะลอตัวในปี 2553 ในขณะที่ธุรกิจใหม่ๆ อาทิ
บริการโทรศัพท์ทางไกลระหว่างประเทศ (IDD) เติบโตต่อเนื่อง

ทรูวิชั่นส์ มีรายได้จากการให้บริการเพิ่มขึ้นร้อยละ 0.5 เป็น 9.6 พันล้านบาท ทั้งนี้
ทรูวิชั่นส์มีรายได้จากการรับทำการโฆษณาเต็มปีเป็นปีแรกจำนวน 482 ล้านบาท
ซึ่งสามารถชดเชยรายได้จากค่าสมาชิกที่ลดลง เนื่องจากผลกระทบจากความไม่สงบทางการเมือง
ต่อลูกค้ากลุ่มอุตสาหกรรมท่องเที่ยวและโรงแรมในช่วงครึ่งปีแรก

อย่างไรก็ตาม การเติบโตของกลุ่มลูกค้าในระดับกลางและล่าง
ทำให้ทรูวิชั่นส์มีผู้ใช้บริการเพิ่มขึ้นร้อยละ 2.5 เป็น 1.7 ล้านราย
ในขณะที่อัตราการเปลี่ยนแพ็คเกจสำหรับลูกค้าในระดับกลางและล่างมาใช้แพ็คเกจที่มีราคาสูง
ยังคงอยู่ในระดับสูงที่ร้อยละ 38.0

ทั้งนี้ การเปิดตัว “TrueVisions HD” ในไตรมาส 2 ปี 2553
ทำให้ทรูวิชั่นส์เป็นผู้ให้บริการรายแรกที่เปิดให้บริการในระบบ High Definition ในเมืองไทย
และเป็นยุทธศาสตร์สำคัญในการดึงดูดลูกค้าระดับบนและช่วยเพิ่มรายได้เฉลี่ยของลูกค้าในระยะยาว

ทรูไลฟ์ ผุ้ให้บริการดิจิตอลคอนเทนต์ต่างๆ และ ทรูมันนี่
ผู้ให้บริการธุรกรรมทางการเงินแบบออนไลน์
ยังคงมีบทบาทสำคัญในการสนับสนุนกลยุทธ์คอนเวอร์เจนซ์ของกลุ่มทรู

 ในครึ่งปีหลังของปี 2553 ทรู ได้เปิดตัวแบรนด์ใหม่ “ทรูไลฟ์พลัส” ซึ่งรวมผลิตภัณฑ์และบริการของกลุ่มทรูไว้ด้วยกัน ในขณะที่ทรูไลฟ์ยังคงทำหน้าที่ผู้ให้บริการคอนเทนต์สำคัญๆ สำหรับกลุ่มทรู ณ สิ้นปี 2553 ทรู แอพ เซ็นเตอร์ (True App Center) มีการพัฒนาแอพพลิเคชั่นมากกว่า 110 แอพพลิเคชั่น สามารถรองรับการใช้งานของสมาร์ทโฟน ทั้ง iPhone (ไอโฟน) BlackBerry (แบล็กเบอร์รี่) และ Android (แอนดรอยด์) นอกจากนี้ บริษัทยังให้บริการ weloveshopping.com ซึ่งเป็นพอร์ทัลพาณิชย์อิเล็กทรอนิกส์ แบบ B2C (ผู้ประกอบการกับผู้บริโภค) ที่ใหญ่ที่สุดในประเทศ ซึ่งทำให้ผู้บริโภคสามารถซื้อและขายผลิตภัณฑ์และบริการต่างๆ บนออนไลน์ ได้ง่ายยิ่งขึ้น บริการเกมออนไลน์ของทรูไลฟ์ยังคงเติบโตต่อเนื่อง โดย Point Blank และ Special Force ยังคงเป็นเกมที่ได้รับความนิยมสูงในตลาด ในขณะที่ FIFA Online ได้รับความนิยมเพิ่มขึ้นอย่างต่อเนื่อง 

 สำหรับทรูมันนี่ ในปี 2553 บริการทรูมันนี่บนโทรศัพท์เคลื่อนที่ (E-Wallet) มีจำนวนผู้ใช้บริการเพิ่มขึ้นต่อเนื่อง โดยผู้ให้บริการเกมออนไลน์ราวร้อยละ 70 ของผู้ให้บริการในประเทศไทยใช้บริการธุรกรรมทางการเงินผ่านทรูมันนี่ นอกจากนั้น ทรูมันนี่ยังเป็นผู้ให้บริการไทยรายแรกที่ได้รับเงินทุนจาก GSM Association เพื่อสนับสนุนแผนงานขยายบริการทรูมันนี่ เอ็กซ์เพรส ซึ่งเป็นจุดรับชำระผ่านระบบเฟรนไชส์ ครอบคลุมทั่วประเทศ โดยทรูมันนี่มีจุดรับชำระค่าสินค้าและบริการของทรูมันนี่ เอ็กซ์เพรส ทั้งสิ้น 18,000 จุด

ในเดือนกรกฎาคม 2553 ทรูประสบความสำเร็จในการรีไฟแนนซ์และปรับโครงสร้างองค์กรของ
ทรูวิชั่นส์ โดยได้รับการสนับสนุนจากธนาคารพาณิชย์ในประเทศ 4 แห่ง (ธนาคารกรุงเทพ
ธนาคารกสิกรไทย ธนาคารทิสโก้ และธนาคารทหารไทย)
ในการจัดหาวงเงินกู้ระยะยาวสกุลไทยบาท จำนวน 12 พันล้านบาท โดยมีระยะเวลาการชำระหนี้
8 ปี ในอัตราดอกเบี้ยต่ำ และมีเงื่อนไขที่ผ่อนปรนกว่าเงื่อนไขเงินกู้เดิม
ซึ่งมีกำหนดชำระคืนในระยะเวลา 3 ปี ในอัตราดอกเบี้ยร้อยละ 7.7

การปรับโครงสร้างกลุ่มบริษัทฯ ในครั้งนี้ มีวัตถุประสงค์เพื่อรองรับกรอบการกำกับดูแลที่เปลี่ยนแปลง
และทำให้การดำเนินธุรกิจของทรูวิชั่นส์มีความคล่องตัวมากขึ้นรองรับการเติบโตของธุรกิจในอนาคต
โดยทรูได้จัดตั้งบริษัท ทรู วิชั่นส์ กรุ๊ป จำกัด ในรูปของบริษัทโฮลดิ้ง (Holding Company)
ซึ่งกลุ่มทรูถือหุ้นร้อยละ 99.9 ทั้งนี้ บริษัท ทรู วิชั่นส์ กรุ๊ป จำกัด ได้ซื้อหุ้นใน บมจ. ทรู วิชั่นส์
ร้อยละ 73 จากบริษัท ทรู มัลติมีเดีย จำกัด นอกจากนี้ ยังซื้อหุ้นอีกร้อยละ 48 ใน บมจ. ทรู
วิชั่นส์ เคเบิ้ล จาก บมจ. ทรู วิชั่นส์ หลังการปรับโครงสร้างดังกล่าว กลุ่มทรูถือหุ้นใน บมจ. ทรู
วิชั่นส์ เพิ่มขึ้นเป็นร้อยละ 98.3 (จากเดิมร้อยละ 91.8) และถือหุ้นใน บมจ. ทรู วิชั่นส์ เคเบิ้ล
เพิ่มขึ้นเป็นร้อยละ 98.5 (จากเดิมร้อยละ 91.2)

ผลจากการที่ บมจ. ทรู วิชั่นส์ซื้อคืนหุ้นจากผู้ถือหุ้นส่วนน้อย ในระหว่างเดือนพฤศจิกายน 2553
ถึงเดือนกุมภาพันธ์ 2554 ทำให้กลุ่มทรูมีสัดส่วนการถือหุ้นทางอ้อมในบมจ. ทรู วิชั่นส์ และ บมจ.
ทรู วิชั่นส์ เคเบิ้ล เพิ่มขึ้นเป็นร้อยละ 99.3 และร้อยละ 99.0 ตามลำดับ

นอกจากนี้ ในเดือนพฤศจิกายน 2553 เครือเจริญโภคภัณฑ์ หรือ ซีพีกรุ๊ป เพิ่มสัดส่วนการถือหุ้นใน
ทรู คอร์ปอเรชั่น โดยการซื้อหุ้นทรูทั้งหมดจาก KfW ซึ่งเป็นธนาคารเพื่อการพัฒนา ประเทศเยอรมัน
ทำให้สัดส่วนการถือหุ้นในทรู โดยเครือเจริญโภคภัณฑ์เพิ่มขึ้นจากเดิมร้อยละ 55.8 เป็น 64.7

ด้านการกำกับดูแลกิจการโทรคมนาคม คณะกรรมการ กทช. ได้กำหนดการจัดประมูลคลื่นความถี่
และใบอนุญาต 3G บนคลื่นความถี่ 2.1 GHz ในเดือนกันยายน ปี 2553 โดย กลุ่มทรู ผ่านบริษัท
เรียล มูฟ จำกัด ซึ่งเป็นบริษัทย่อยที่จัดตั้งขึ้นใหม่
ได้ผ่านขั้นตอนการตรวจคุณสมบัติขั้นแรกของคณะกรรมการ กทช.
และมีสิทธิในการเข้าร่วมประมูลคลื่นความถี่ อย่างไรก็ตาม ก่อนถึงวันประมูล ศาลปกครองกลาง
รับคำฟ้องคดี กสท เรื่องอำนาจของ คณะกรรมการ กทช. ในการจัดประมูลคลื่นความถี่
และมีคำสั่งให้ระงับการประมูลคลื่นความถี่ โดยต่อมาศาลปกครองสูงสุด
ยืนคำตัดสินของศาลปกครองกลาง ทำให้ จนถึงปัจจุบันยังไม่มีความคืบหน้าในการจัดสรรคลื่นความถี่
3G

อย่างไรก็ตาม ในเดือนธันวาคมที่ผ่านมา
พระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์
และกิจการโทรคมนาคมแห่งชาติ พ.ศ. 2553 มีผลบังคับใช้ ซึ่งเป็นพัฒนาการครั้งสำคัญ
เนื่องจากจะนำไปสู่การจัดตั้งคณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ (คณะกรรมการ กสทช.)

ในเดือนเดียวกันนี้ คณะกรรมการบริษัท กสท โทรคมนาคม จำกัด (มหาชน)
ได้อนุมัติให้ทรูมูฟสามารถติดตั้งสถานีฐานเพื่อทดลองให้บริการโทรศัทพ์เคลื่อนที่ในระบบ 3G
บนคลื่นความถี่ 850 MHz เพิ่มอีก 700 สถานีฐาน ทำให้มีสถานีฐานรวมทั้งสิ้นมากกว่า 1,400
สถานีฐาน

นอกจากนี้ ในปลายเดือนธันวาคมที่ผ่านมา
กลุ่มทรูได้ลงนามในสัญญาเพื่อเข้าซื้อโครงข่ายโทรศัพท์เคลื่อนที่ในประเทศและหุ้น 4
บริษัทในกลุ่มฮัทชิสัน ซึ่งการซื้อหุ้นดังกล่าวแล้วเสร็จในเดือนมกราคม 2554
การเข้าซื้อหุ้นในครั้งนี้ไม่เพียงทำให้บริษัทได้ประโยชน์จากการเป็นผู้ให้บริการรายแรกที่สามารถให้บริการโทรศัพท์เคลื่อนที่ในระบบ
3G บนคลื่นความถี่ 850 MHz ในเชิงพาณิชย์ได้ทั่วประเทศเท่านั้น
แต่ยังจะช่วยขยายระยะเวลาการให้บริการโทรศัพท์เคลื่อนที่ของกลุ่มบริษัททรูไปจนถึงปี 2568
อีกด้วย

บริการคงสิทธิเลขหมายโทรศัพท์เคลื่อนที่ได้เริ่มเปิดให้บริการในวงจำกัดในเขตกรุงเทพมหานครตั้งแต่เดือนธันวาคม
ทำให้ผู้ใช้บริการสามารถเลือกผู้ให้บริการโทรศัพท์เคลื่อนที่ได้โดยไม่ต้องเปลี่ยน
เลขหมายโทรศัพท์

แผนงานสำหรับปี 2554

ในปี 2554 กลุ่มทรูมีเป้าหมายเพิ่มรายได้จากการให้บริการโดยรวม (ไม่รวมค่าเชื่อมโยงโครงข่าย
หรือ IC) ในอัตราเลขหนึ่งหลัก รวมทั้งยังคงมุ่งมั่นนำเสนอเทคโนโลยีใหม่ๆ
เพื่อสานต่อยุทธศาสตร์คอนเวอร์เจนซ์ และสร้างความแข็งแกร่งให้กับบริษัทฯ
ในฐานะผู้นำบริการสื่อสารโทรคมนาคมไทยรายเดียวที่เป็น Quadruple Play
สมบูรณ์แบบทั้งบริการสื่อสารด้านเสียง วิดีโอ ข้อมูล (สำหรับโทรศัพท์พื้นฐานและโทรศัพท์เคลื่อนที่)
และมัลติมีเดียต่างๆ รวมทั้งการพัฒนาคอนเทนต์และการนำเสนอนวัตกรรมต่างๆ
จะช่วยเสริมสร้างความแตกต่างในตลาดสื่อสารโทรคมนาคม

บริษัทฯ จะใช้ประโยชน์จากการเข้าถือหุ้นบริษัทในกลุ่มฮัทชิสัน
ก้าวสู่การเป็นผู้นำการให้บริการโทรศัพท์เคลื่อนที่ระบบ 3G ในประเทศ นอกจากนี้
ยังมีแผนขยายโครงข่ายการให้บริการทรูออนไลน์ ทรูวิชั่นส์ และทรูมูฟ
โดยเน้นปรับปรุงคุณภาพและเพิ่มขีดความสามารถของโครงข่าย
และขยายความครอบคลุมไปยังพื้นที่ต่างๆ โดยเฉพาะอย่างยิ่งในจังหวัดหลักๆ ทั่วประเทศ
เพื่อขยายการให้บริการสู่ประชาชนในวงกว้างยิ่งขึ้น ซึ่งจะช่วยเพิ่มรายได้ให้กับกลุ่มทรู
รวมทั้งให้ความสำคัญกับการปรับปรุงคุณภาพการให้บริการของทุกธุรกิจ

ในปี 2554 ทรูมูฟสานต่อความเป็นผู้นำตลาดสมาร์ทโฟน
เพื่อสร้างความแข็งแกร่งให้กับบริการที่ไม่ใช่เสียง โดยบริการต่างๆ อาทิ ไฮสปีด เน็ตซิม
จะช่วยกระตุ้นความต้องการใช้บริการโมบาย อินเทอร์เน็ต ในกลุ่มผู้ใช้บริการแบบเติมเงิน
นอกจากนี้ ทรูมูฟยังมีแผนขยายโครงข่ายทั้งในระบบ 2G และ 3G ไปยังพื้นที่
ที่มีศักยภาพการเติบโตสูง โดยเฉพาะอย่างยิ่งในภาคตะวันออกเฉียงเหนือ นอกจากนี้
บริการคอนเวอร์เจนซ์และบริการคงสิทธิเลขหมายโทรศัพท์เคลื่อนที่
จะเป็นปัจจัยในการเพิ่มฐานผู้ใช้บริการแบบรายเดือน สำหรับบริการแบบเติมเงิน คาดว่าในปี 2554
จะปรับตัวดีขึ้นต่อเนื่อง

สำหรับทรูออนไลน์ คาดว่ารายได้และยอดผู้ใช้บริการบรอดแบนด์จะเติบโตในอัตราที่เพิ่มขึ้น
ซึ่งเป็นผลต่อเนื่องมาจากยอดผู้ใช้บริการรายใหม่สุทธิที่เพิ่มขึ้นอย่างมากในปี 2553
นอกจากนี้ยังมีผลจากการเปิดให้บริการบรอดแบนด์ด้วยเทคโนโลยี DOCSIS 3.0
และการขยายบริการ Wi-Fi รวมทั้งบรอดแบนด์บนเทคโนโลยี ADSL ให้มีความครอบคลุมมากยิ่งขึ้น
โดยในปี 2554 กลุ่มทรูจะยังคงรักษาความเป็นผู้นำตลาด
ด้วยการนำประเทศสู่การเปลี่ยนผ่านจากบริการบรอดแบนด์เดิม ไปเป็นบริการใหม่ด้วยเทคโนโลยี
DOCSIS 3.0

ทรูวิชั่นส์จะยังคงให้ความสำคัญกับการผลิตคอนเทนต์
และจัดหารายการที่ทรูวิชั่นส์มีลิขสิทธิ์ในการออกอากาศเพียงรายเดียว
รวมทั้งขยายตลาดสู่ลูกค้าระดับกลางและล่างอย่างต่อเนื่อง เพื่อเพิ่มรายได้จากการรับทำการโฆษณา
ควบคู่ไปกับการนำเสนอนวัตกรรมเพื่อสร้างความแตกต่างในตลาดระดับบน
โดยเปิดตัวบริการผ่านกล่องรับสัญญาณรุ่นใหม่ (Hybrid Set Top Box)
ซึ่งจะทำให้ผู้ชมสามารถรับชมรายการในระบบ High Definition
พร้อมอำนวยความสะดวกให้เชื่อมต่ออินเทอร์เน็ต และสามารถเข้าถึงคอนเทนต์อื่นๆ
ที่มีปริมาณข้อมูลจำนวนมากผ่านเครื่องรับโทรทัศน์ นอกเหนือจากนั้น
ระบบการเข้ารหัสสัญญาณแบบใหม่ (Encryption) จะช่วยป้องกันการลักลอบใช้สัญญาณ
รวมทั้งเทคโนโลยี MPEG-4 ในการบีบอัดสัญญาณ จะช่วยเพิ่มพื้นที่ว่างบนช่องสัญญาณดาวเทียม
ทำให้ทรูวิชั่นส์สามารถเปิดช่องรายการได้มากยิ่งขึ้น

ในปี 2554 บริษัทฯ จะยังคงดำเนินนโยบายลดภาระหนี้อย่างต่อเนื่อง
รวมทั้งมุ่งเน้นการบริหารค่าใช้จ่ายอย่างเข้มงวดเพื่อเพิ่มผลกำไร

ผลการดำเนินงานโดยรวมประจำปี 2553

การวิเคราะห์ผลประกอบการของบริษัทฯ อยู่บนพื้นฐานของผลการดำเนินงานปกติ
ไม่นับรวมผลกระทบจากรายการที่ไม่เกี่ยวข้องกับผลการดำเนินงานโดยตรง
ซึ่งปรากฏในตารางสรุปงบการเงินรวมของบริษัทฯ และบริษัทย่อย (ปรับปรุง)

-   รายได้จากการให้บริการโดยรวมของกลุ่มทรูคงที่เทียบกับปีที่ผ่านมา
    โดยผลการดำเนินงานที่เติบโตมากขึ้นของทรูออนไลน์
    สามารถชดเชยผลกระทบจากการแข่งขันที่ทรูมูฟและทรูวิชั่นส์ ในขณะที่ EBITDA
    โดยรวมลดลงจากค่าใช้จ่ายที่เพิ่มขึ้น ส่วนใหญ่จากการขยายโครงข่าย อย่างไรก็ตาม
    การเติบโตอย่างรวดเร็วของผลประกอบการไตรมาส 4
    ช่วยรักษาระดับผลประกอบการโดยรวมของปี 2553 ให้คงที่ ทั้งนี้เป็น
    ผลจากการฟื้นตัวของรายได้จากบริการระบบเติมเงินของทรูมูฟ
    รายได้จากค่าโฆษณาที่เพิ่มขึ้นของทรูวิชั่นส์ ความสำเร็จจากการเปิดตัวไอโฟน 4
    และจากผลของฤดูกาล ในขณะที่การควบคุมค่าใช้จ่ายทำให้ EBITDA โดยรวมปรับตัวดีขึ้น ทั้งนี้
    ทรูคาดว่า ผลการดำเนินงานโดยรวมจะปรับตัวดีขึ้นอย่างต่อเนื่องในปี 2554

-   รายได้จากการให้บริการโดยรวม ไม่รวม IC คงที่จากปีที่ผ่านมา โดยเพิ่มขึ้นร้อยละ 0.1
    เป็น 52.6 พันล้านบาท จากการเติบโตขึ้นเล็กน้อยของทุกธุรกิจภายในกลุ่ม
    (ทรูออนไลน์เติบโตในอัตราร้อยละ 3.6 ทรูมูฟ ร้อยละ 0.2 และทรูวิชั่นส์ ร้อยละ 0.5)
    อย่างไรก็ตาม ในปี 2553 กลุ่มทรูมีรายได้จากบริการโดยรวม ลดลงเล็กน้อย
    ซึ่งส่วนใหญ่เป็นผลจากค่า IC สุทธิที่ลดลง

-   EBITDA ลดลงร้อยละ 6.1 เป็น 18.4 พันล้านบาท เนื่องจากค่าใช้จ่ายที่เพิ่มขึ้น
    ซึ่งส่วนหนึ่งสามารถชดเชยได้ด้วยรายรับค่า IC สุทธิที่เพิ่มขึ้น (213 ล้านบาท)
    และกำไรจากการขายสินค้าที่เพิ่มขึ้น (146 ล้านบาท) นอกจากนี้ อัตราการทำกำไร ณ ระดับ
    EBITDA (คิดจากรายได้รวม ไม่รวมค่า IC) ของกลุ่มทรูลดลงเป็นร้อยละ 32.9 (ร้อยละ
    35.0 ในปี 2552 ไม่รวมรายการที่เกิดขึ้นเพียงครั้งเดียวที่ทรูวิชั่นส์
    จากการกลับรายการของค่าใช้จ่ายด้านคอนเทนต์จำนวน 207 ล้านบาท
    ที่บันทึกไว้เกินในงวดก่อนๆ)
    ส่วนใหญ่มีสาเหตุหลักจากการแข่งขันและค่าใช้จ่ายในการขยายโครงข่ายที่เพิ่มขึ้น

-   รายได้จากการขายสินค้า เพิ่มขึ้นร้อยละ 18.3 จากยอดขายสมาร์ทโฟนที่เพิ่มขึ้น
    ทั้งนี้กำไรขั้นต้นจากการขายโดยรวมปรับตัวดีขึ้นเป็นร้อยละ 12.4 (จากร้อยละ 9.5 ในปี
    2552)

-   ค่าใช้จ่ายในการดำเนินงานโดยรวม เพิ่มขึ้นร้อยละ 2.8 เป็น 55.2 พันล้านบาท
    ส่วนใหญ่จาก ค่าใช้จ่ายหลักในการดำเนินงาน หรือ Core Opex (ค่าใช้จ่ายที่เป็นเงินสด
    เกี่ยวกับค่าใช้จ่ายโครงข่ายและค่าใช้จ่ายในการขายและบริหาร)
    รวมทั้งค่าเสื่อมราคาและค่าตัดจำหน่ายที่เพิ่มขึ้น ซึ่งส่วนหนึ่งสามารถชดเชยได้ด้วย
    ค่า IC สุทธิและค่าใช้จ่ายด้านการกำกับดูแลที่ลดลง

-   ค่าใช้จ่ายหลักในการดำเนินงาน (Core Opex) เพิ่มขึ้นร้อยละ 6.7 (เป็น 27.8
    พันล้านบาท) ไม่รวมรายการที่เกิดขึ้นเพียงครั้งเดียวที่ทรูวิชั่นส์
    ส่วนใหญ่เป็นผลจากการขยายโครงข่ายของบรอดแบนด์และทรูมูฟ
    รวมทั้งค่าใช้จ่ายที่เพิ่มขึ้นจากการขยายธุรกิจใหม่ๆ อาทิ การเปิดบริการในระบบ HD
    ของทรูวิชั่นส์ ธุรกิจโทรทางไกลระหว่างประเทศและเกตเวย์ระหว่างประเทศของทรูออนไลน์
    ทั้งนี้ ค่าใช้จ่ายในการขายและบริหารเพิ่มขึ้นจากการนำเสนอโปรโมชั่นใหม่ๆ ของทรูออนไลน์
    และการขยายช่องทางการจัดจำหน่ายของทรูมูฟ

-   ค่าเสื่อมราคาและค่าตัดจำหน่าย เพิ่มขึ้นร้อยละ 3.9 (เป็น 11.2 พันล้านบาท)
    ส่วนใหญ่จากการขยายโครงข่ายสำหรับบริการโทรศัพท์เคลื่อนที่และบรอดแบนด์

-   ดอกเบี้ยจ่าย (สุทธิ) ลดลงร้อยละ 11.1 (เป็น 6.0 พันล้านบาท) เนื่องจากการชำระคืนหนี้
    (จำนวน 5.7 พันล้านบาท) และอัตราดอกเบี้ยในตลาดที่ลดลง รวมทั้ง
    การรีไฟแนนซ์ธุรกิจทรูวิชั่นส์ ซึ่งทำให้อัตราดอกเบี้ยโดยรวมลดลง

-   ภาษีเงินได้ ลดลงเป็น 1.4 พันล้านบาท (1.9 พันล้านบาท ในปี 2552)
    ส่วนใหญ่จากภาษีเงินได้ที่ลดลงที่ทรูวิชั่นส์
    (จากผลขาดทุนจากการขายหุ้นระหว่างการปรับโครงสร้างองค์กร ในไตรมาส 2 ปี 2553)
    และภาษีเงินได้รอตัดบัญชีที่ลดลงที่ทรูมูฟ (หลังการประเมินภาระภาษี)
    ซึ่งส่งผลให้อัตราภาษีลดลงเป็นร้อยละ 43.6 (ร้อยละ 61.5 ในปี 2552) ทั้งนี้
    รายจ่ายภาษีเงินได้ได้ถูกปรับปรุง โดยไม่รวมรายรับภาษีเงินได้จำนวน 1.6 พันล้านบาท
    ซึ่งส่วนใหญ่เกี่ยวข้องกับการรีไฟแนนซ์ทรูวิชั่นส์

-   ผลขาดทุนการดำเนินงานปกติ ลดลงเล็กน้อยเป็นขาดทุนจำนวน 610 ล้านบาท (จากขาดทุน
    518 ล้านบาทในปี 2552) จากค่าใช้จ่ายภาษีเงินได้และดอกเบี้ยจ่ายที่ลดลง ช่วยชดเชย
    EBITDA ที่ลดลง รวมทั้งค่าเสื่อมราคาและค่าจัดจำหน่ายที่เพิ่มขึ้น
    หากไม่รวมภาษีเงินได้รอตัดบัญชี ผลการดำเนินงานปกติลดลงเป็นกำไร 257 ล้านบาท
    (จากกำไร 511 ล้านบาท ในปี 2552)

-   กำไรสุทธิส่วนที่เป็นของบริษัท เป็น 2.0 พันล้านบาท รวมกำไรที่เกิดขึ้นเพียงครั้งเดียวจำนวน
    2.6 พันล้านบาท ซึ่งส่วนใหญ่จากผลกำไรจากอัตราแลกเปลี่ยนจำนวน 1.5 พันล้านบาท
    เนื่องจากเงินบาทแข็งค่าขึ้น (30.29 บาทต่อดอลลาร์สหรัฐฯ ในปี 2553 เปรียบเทียบกับ
    33.52 บาทต่อดอลลาร์สหรัฐฯ ในปี 2552)
    ส่วนหนึ่งสามารถชดเชยด้วยผลขาดทุนจากการแปลงหนี้ต่างประเทศเป็นเงินบาท (37.42
    บาทต่อ 100 เยน ในปี 2553 เปรียบเทียบกับ 36.56 บาทต่อ 100 เยน ในปี 2552)

-   รายจ่ายลงทุน (เงินสด) มีจำนวนทั้งสิ้น 7.5 พันล้านบาท ในปี 2553 ซึ่งรวมรายจ่ายลงทุนที่
    ทรูมูฟ จำนวน 3.4 พันล้านบาท ทรูออนไลน์ 3.4 พันล้านบาท และ ทรูวิชั่นส์ จำนวน 681
    ล้านบาท โดยเพิ่มขึ้นประมาณ 2.2 พันล้านบาทจากปีก่อนหน้า (รายจ่ายลงทุนที่ทรูมูฟ จำนวน
    780 ล้านบาท และทรูออนไลน์ 846 ล้านบาท)

-   กระแสเงินสดสุทธิหลังหักรายจ่ายลงทุน (กระแสเงินสดจากการดำเนินงานหักรายจ่ายลงทุน)
    ลดลง 2.4 พันล้านบาท เป็น 1.8 พันล้านบาท ซึ่งส่วนใหญ่จากรายจ่ายลงทุนที่เพิ่มขึ้น ทั้งนี้
    กระแสเงินสดจากการดำเนินงานของ
    ทรูมูฟเพิ่มขึ้นเป็น 229 ล้านบาท

-   การปรับปรุงทางบัญชีที่สำคัญ ผลประกอบการไตรมาส 2 ปี 2553 ได้ถูกปรับปรุง
    ทั้งนี้เพื่อการเปรียบเทียบที่ดีกว่า โดยไม่รวมรายการที่ไม่เกี่ยวข้องกับการดำเนินงานปกติ
    ซึ่งประกอบด้วย กำไร/ขาดทุน ที่เกิดจากการรีไฟแนนซ์ของทรูวิชั่นส์ จำนวนสุทธิ 691.5
    ล้านบาท ซึ่งรวมขาดทุนจากการชำระตามสัญญาป้องกันความเสี่ยงทางการเงินสำหรับดอกเบี้ย
    จำนวน 878.6 ล้านบาท (617.8 ล้านบาทที่ทรูออนไลน์ และ 260.8 ล้านบาทที่ทรูวิชั่นส์)
    ซึ่งถูกรวมเป็น “ค่าธรรมเนียมทางการเงินอื่น” ภายใต้ “ต้นทุนทางการเงิน”
    ในงบการเงินของบริษัทฯ และบริษัทย่อย นอกจากนั้น ยังมีขาดทุนจากอัตราแลกเปลี่ยน
    จากการชำระคืนเงินต้นที่อัตราแลกเปลี่ยนตามสัญญาป้องกันความเสี่ยงทางการเงิน จำนวนรวม
    828.7 ล้านบาท (517 ล้านบาทที่ทรูออนไลน์ และ 311.7 ล้านบาทที่ทรูวิชั่นส์)
    ซึ่งถูกชดเชยบางส่วนด้วยรายได้ภาษีเงินได้รอตัดบัญชีจำนวนรวม 1,016 ล้านบาทที่ทรูวิชั่นส์
    เนื่องจากขาดทุนจากการขายหุ้นในการปรับโครงสร้างกลุ่มธุรกิจ

-   นอกจากนั้นในไตรมาส 2 ปี 2553 ยังมีรายได้จากการกลับรายการหนี้สินภาษีเงินได้รอตัดบัญชี
    จำนวน 598 ล้านบาท (548 ล้านบาทที่ทรูมูฟ และ 50 ล้านบาทที่ทรูออนไลน์)
    ภายหลังจากที่บริษัทได้มีการทบทวนภาระภาษีเงินได้ในอนาคต
    รวมทั้งกำไร/ขาดทุนจากอัตราแลกเปลี่ยนที่เกิดจากการแปลงค่าหนี้สินต่างประเทศ
    เป็นเงินไทย (Mark to Market) ตามอัตราแลกเปลี่ยน ณ วันสิ้นงวด และรายได้
    (ค่าใช้จ่าย) อื่น

-   ในไตรมาส 3 ปี 2553 รายได้อื่นๆ ของทรูออนไลน์ ในไตรมาส 3 ปี 2552
    ได้รับการปรับปรุง โดยไม่รวมเงินปันผล (1,531 ล้านบาท) ที่ได้รับจากทรูวิชั่นส์
    เพื่อให้สอดคล้องกับนโยบายการบันทึกผลประโยชน์จากการลงทุนภายในกลุ่มบริษัทฯ ในปัจจุบัน

-   ประเด็นอื่น ๆ ที่สำคัญ นับตั้งแต่วันที่ 1 มกราคม 2554 กลุ่มทรูได้นำ มาตรฐานการบัญชีใหม่
    มาตรฐานการรายงานทางการเงินใหม่ การตีความมาตรฐานการรายงานทางการเงินใหม่
    และมาตรฐานการบัญชีที่มีการปรับปรุง มาถือปฏิบัติ
    ซึ่งคาดว่าจะมีผลกระทบการรายงานทางการเงินที่จะนำเสนอ (ดูรายละเอียดเพิ่มเติมใน
    หมายเหตุประกอบงบการเงินประจำปี 2553 ข้อ 3.2)

-   ในวันที่ 27 มกราคม 2554 การเข้าถือหุ้น 4
    บริษัทของกลุ่มบริษัทฮัทชิสันในประเทศไทยแล้วเสร็จ โดยมีมูลค่ารวมทั้งสิ้น 6.3 พันล้านบาท
    ซึ่งประกอบด้วยการซื้อหุ้นจำนวน 4.3 ล้านบาท และอีก 6.3
    พันล้านบาทเพื่อการรีไฟแนนซ์บริษัท BFKT
    ซึ่งเป็นหนึ่งในบริษัทของกลุ่มฮัทชิสันที่กลุ่มทรูเข้าถือหุ้น
    การเข้าถือหุ้นดังกล่าวไม่เพียงจะช่วยขยายระยะเวลาการให้บริการโทรศัพท์เคลื่อนที่ของกลุ่มทรูไปอีก
    14 ปีจนถึง
    ปี 2568 เท่านั้น
    แต่ยังทำให้ทรูได้รับประโยชน์จากการเป็นผู้ให้บริการรายแรกที่สามารถเปิดให้บริการโทรศัพท์เคลื่อนที่ระบบ
    3G บนคลื่นความถี่ 850 MHz ในเชิงพาณิชย์ได้ทั่วประเทศ ภายใต้สัญญา
    ขายส่ง-ขายปลีกกับ กสท รวมทั้งยังช่วยขยายฐานธุรกิจโทรศัพท์เคลื่อนที่ให้กับกลุ่มบริษัททรู
    เนื่องจากบริษัทฮัทชิสันมีลูกค้าโทรศัพท์เคลื่อนที่โดยรวมประมาณ 800,000 ราย
    และมีสถานีฐานประมาณ 1,400 แห่ง

-   ในเดือนกันยายน 2554 ส่วนแบ่งรายได้ที่ทรูมูฟต้องจ่ายให้ กสท ภายใต้สัญญาให้ดำเนินการ
    จะเพิ่มขึ้นจากร้อยละ 25 เป็นร้อยละ 30 อย่างไรก็ตาม
    บริษัทได้มองหาโอกาสเพื่อสร้างความเติบโตด้านรายได้
    โดยเฉพาะอย่างยิ่งในบริการที่ไม่ใช่เสียง
    ควบคู่ไปกับการควบคุมค่าใช้จ่ายอย่างเข้มงวดเพื่อชดเชยผลกระทบจากค่าใช้จ่ายด้านการกำกับดูแลที่เพิ่มขึ้น

ตารางสรุปงบการเงินรวมของบริษัทฯ และบริษัทย่อย (ปรับปรุง)

[]

ตารางสรุปงบการเงิน แยกตามประเภทธุรกิจ

[]

[]

ผลการดำเนินงานตามธุรกิจหลัก

ทรูมูฟ

-   ผลการดำเนินงานประจำปี 2553
    ของทรูมูฟได้รับผลกระทบจากการแข่งขันในโปรโมชั่นโทรภายในโครงข่าย
    แม้ผลการดำเนินงานจะปรับตัวดีขึ้นในไตรมาส 4 จากการฟื้นตัว ของบริการแบบเติมเงิน
    และความสำเร็จในการเปิดตัวไอโฟน 4 และจากผลของฤดูกาล ทั้งนี้
    รายได้จากบริการแบบรายเดือนและบริการที่ไม่ใช่เสียงเติบโตอย่างแข็งแกร่ง
    จากการขยายโครงข่าย และความสำเร็จของทรูมูฟในฐานะผู้นำตลาดสมาร์ทโฟน
    สำหรับบริการคงสิทธิเลขหมายโทรศัพท์คลื่อนที่
    แม้จะมีผู้ใช้บริการแบบเติมเงินบางส่วนเปลี่ยนไปใช้บริการของผู้ให้บริการรายอื่น
    แต่ผู้ใช้บริการแบบรายเดือนที่มียอดใช้จ่ายสูงเปลี่ยนมาใช้บริการของทรูมูฟด้วยเช่นกัน
    ตามที่คาดการณ์ไว้

-   รายได้จากการให้บริการ ไม่รวม IC อยู่ในระดับคงที่เมื่อเทียบกับปีก่อนหน้า เป็น 23.6
    พันล้านบาท ทั้งนี้เนื่องจากการเติบโตของบริการที่ไม่ใช่เสียง (เพิ่มขึ้นร้อยละ 12.8)
    และบริการแบบรายเดือน (เพิ่มขึ้นร้อยละ 9.0)
    สามารถชดเชยรายได้จากบริการเสียงที่ลดลง (ร้อยละ 4.9)
    ส่วนใหญ่เนื่องจากการแข่งขันในโปรโมชั่นโทรภายในโครงข่ายของบริการระบบเติมเงิน

-   EBITDA ลดลง ร้อยละ 12.6 เป็น 6.3 พันล้านบาท ในขณะที่ อัตราการทำกำไร ณ ระดับ
    EBITDA (จากรายได้โดยรวม ไม่รวมค่า IC) ลดลงเป็นร้อยละ 24.0 (เทียบกับร้อยละ
    27.7 ใน 2552) จากค่าใช้จ่ายที่เพิ่มขึ้น ซึ่งส่วนหนึ่งชดเชยได้ด้วยรายรับ IC สุทธิจำนวน
    213 ล้านบาท

-   ในปี 2553 ทรูมูฟมีรายรับค่า IC สุทธิ 181 ล้านบาท (เทียบกับ 32 ล้านบาทในปี 2552)
    จากกระแสความนิยมของโปรโมชั่นโทรภายในโครงข่าย

-   ค่าใช้จ่ายในการดำเนินงานโดยรวม เพิ่มขึ้นร้อยละ 2.0 จากปีก่อนหน้า (เป็น 30.7
    พันล้านบาท) ส่วนใหญ่จากค่าใช้จ่ายหลักในการดำเนินงาน
    ค่าเสื่อมราคาและค่าตัดจำหน่ายที่เพิ่มขึ้น อย่างไรก็ตาม ค่าใช้จ่ายหลักในการดำเนินงาน
    (Core Opex หรือ ค่าใช้จ่ายในการดำเนินงานด้านโครงข่ายที่เป็นเงินสด
    และค่าใช้จ่ายในการขายและบริหาร) เพิ่มขึ้นร้อยละ 10.4 เป็น 12.8 พันล้านบาท
    ส่วนใหญ่จากการขยายโครงข่ายและการเพิ่มช่องทางในการจัดจำหน่ายใหม่ๆ
    รวมทั้งการเปิดตัวโปรโมชั่นใหม่สำหรับสมาร์ทโฟน
    ค่าเสื่อมราคาและค่าตัดจำหน่าย ลดลงร้อยละ 3.0 เป็น 4.2 พันล้านบาท
    จากการขยายโครงข่าย

-   ดอกเบี้ยจ่าย (สุทธิ) ลดลงร้อยละ 11.9 จากปีก่อนหน้า (เป็น 3.2 พันล้านบาท)
    ส่วนหนึ่งจากการชำระคืนเงินกู้ ทั้งนี้ ภาษีเงินได้ ลดลงเป็น 189 ล้านบาท ในปี 2553
    (เทียบกับ 787 ล้านบาท ในปี 2552) ส่วนใหญ่จากภาษีเงินได้รอตัดบัญชี
    หลังการทบทวนภาระภาษีเงินได้ในช่วงต้นปี

-   ขาดทุนสุทธิจากการดำเนินงานปกติ (NIOGO) ปรับตัวดีขึ้นเล็กน้อยจากปี 2552 เป็น 1.4
    พันล้านบาท จากดอกเบี้ยจ่ายและภาษีเงินได้ที่ลดลง หากไม่รวมภาษีเงินได้รอตัดบัญชี
    ขาดทุนสุทธิจากการดำเนินงานปกติเพิ่มขึ้นเป็น 1.2 พันล้านบาท (จากขาดทุน 624
    ล้านบาทในปี 2552)

-   ในไตรมาส 4 ปี 2553 ทรูมูฟมีจำนวนผู้ใช้บริการรายใหม่สุทธิ 580,482 ราย
    ทำให้มีจำนวนผู้ใช้บริการเพิ่มขึ้น 1.3 ล้านรายในปี 2553
    และมีส่วนแบ่งตลาดของผู้ใช้บริการรายใหม่สุทธิเป็นร้อยละ 23.1
    ในขณะที่ฐานลูกค้าเพิ่มขึ้นร้อยละ 8.3 ทำให้มีจำนวนผู้ใช้บริการรวมทั้งสิ้น 17.1 ล้านราย
    โดยมีส่วนแบ่งตลาดโดยรวมคงที่ที่ร้อยละ 24.5 ทั้งนี้ รายได้เฉลี่ยต่อเลขหมาย ลดลงร้อยละ
    8.6 จากปีก่อนหน้า เป็น 105 บาท
    เนื่องจากบริการระบบเติมเงินมีผลการดำเนินงานอ่อนตัวลง อย่างไรก็ตาม
    รายได้ต่อเลขหมายของบริการระบบรายเดือนเพิ่มขึ้นต่อเนื่องจากไตรมาส 2 ปี 2553 เป็น
    438 บาทในไตรมาส 4 ปี 2553 จากจำนวนผู้ใช้สมาร์ทโฟนที่เพิ่มขึ้น

-   ยอดผู้ใช้บริการระบบรายเดือน เพิ่มขึ้นร้อยละ 7.1 เป็น 1.3 ล้านราย คิดเป็นสัดส่วนร้อยละ
    7.7 ของฐานลูกค้าโดยรวม ทั้งนี้ ในปี 2553
    ทรูมูฟที่มีส่วนแบ่งตลาดผู้ใช้บริการรายใหม่สุทธิเพิ่มขึ้นเป็นร้อยละ 33.5 อย่างไรก็ตาม
    รายได้จากบริการระบบรายเดือนเพิ่มขึ้นร้อยละ 9.0 ในปี 2553 เป็น 6.3 พันล้านบาท
    จากปริมาณการใช้บริการโมบาย อินเทอร์เน็ตที่เพิ่มขึ้น

-   รายได้จากบริการระบบเติมเงิน
    ซึ่งได้รับผลกระทบจากการแข่งขันในโปรโมชั่นโทรภายในโครงข่ายที่เพิ่มขึ้น
    ปรับตัวดีขึ้นในไตรมาส 4 ซึ่งมีผลจากการปรับโปรโมชั่น จากโปรโมชั่นบุฟเฟ่ต์ เป็นโปรโมชั่น
    คิดค่าโทรตามจำนวนครั้งและโปรอัตราเดียวทุกเครือข่าย เพื่อดึงดูดกลุ่มลูกค้ารายใหม่
    อย่างไรก็ตาม เมื่อเทียบกับปีก่อนหน้า รายได้จากบริการลดลงร้อยละ 6.6 เป็น 14.2
    พันล้านบาท ส่วนใหญ่จากผลกระทบจากการแข่งขันในโปรโมชั่นโทรภายในโครงข่ายในไตรมาส
    2 และ 3 ของปี 2553

-   รายได้จากบริการที่ไม่ใช่เสียง เพิ่มขึ้นร้อยละ 12.8 ในปี 2553 เป็น 3.5 พันล้านบาท
    ทำให้มีสัดส่วนของรายได้จากค่าบริการโดยรวม (ไม่รวมค่า IC) เพิ่มขึ้นเป็นร้อยละ 15
    (เมื่อเทียบกับร้อยละ 13.3 ในปีที่ผ่านมา) เนื่องจากความต้องการใช้บริการโมบาย
    อินเทอร์เน็ตที่เพิ่มขึ้น
    ซึ่งเป็นผลจากการขยายโครงข่ายข้อมูลและการนำเสนออัตราค่าบริการด้านข้อมูลที่มีความยืดหยุ่นมากขึ้น
    ทั้งนี้ รายได้จากบริการโมบาย อินเทอร์เน็ตเพิ่มขึ้นเกือบเท่าตัวเป็น 1.1 พันล้านบาท
    จากกระแสความนิยมของสมาร์ทโฟนที่เพิ่มขึ้นอย่างรวดเร็ว

-   รายได้จากบริการเสียง ลดลงร้อยละ 4.9 ปี 2553 เป็น 17.0 พันล้านบาท
    เนื่องจากผลการดำเนินงานที่อ่อนตัวลงของบริการระบบเติมเงิน อย่างไรก็ตาม
    บริการระบบเติมเงินเริ่มปรับตัวดีขึ้นในไตรมาส 4
    และส่งผลให้รายได้จากบริการเสียงเพิ่มขึ้นร้อยละ 5.3 จากไตรมาสที่ผ่านมา

ทรูออนไลน์

-   ในปี 2553 ทรูออนไลน์ มีผลการดำเนินงานโดยรวมอยู่ในระดับที่น่าพอใจ
    โดยยอดผู้ใช้บริการรายใหม่สุทธิของบริการบรอดแบนด์เพิ่มขึ้นกว่าเท่าตัว
    ในขณะที่การทดลองให้บริการบรอดแบนด์ด้วยเทคโนโลยี DOCSIS 3.0
    ได้รับการตอบรับจากตลาดเป็นอย่างดี
    โดยเทคโนโลยีนี้จะสนับสนุนกลุ่มทรูเป็นผู้นำในการเปลี่ยนผ่านจากบริการบรอดแบนด์เดิมสู่บริการด้วยเทคโนโลยีใหม่

-   ในปี 2553 ทรูออนไลน์มีรายได้จากการให้บริการ เพิ่มขึ้นร้อยละ 3.6 (เป็น 27.3
    พันล้านบาท) จากการเติบโตของบริการบรอดแบนด์ อินเทอร์เน็ต
    และบริการโครงข่ายข้อมูลสำหรับลูกค้าธุรกิจ ตลอดจนธุรกิจใหม่อื่นๆ
    ซึ่งช่วยชดเชยรายได้ที่ลดลงจากบริการด้านเสียง (ซึ่งประกอบด้วย
    บริการโทรศัพท์พื้นฐานและบริการเสริมต่างๆ โทรศัพท์สาธารณะ และบริการวี พีซีที) ทั้งนี้
    รายได้ที่เพิ่มขึ้นมีอัตราการเติบโตเพิ่มสูงขึ้น เมื่อเทียบกับอัตราการเติบโตร้อยละ 1.5 ในปี
    2552 เนื่องจากการลดลงของรายได้จากบริการโทรศัพท์พื้นฐานเริ่มชะลอตัว (จากร้อยละ
    13.8 ในปี 2552 เป็นร้อยละ 9.4 ในปี 2553) เนื่องจากการนำเสนอโปรโมชั่นต่างๆ
    ร่วมกับบริการบรอดแบนด์สำหรับลูกค้าทั่วไป และการให้ความสำคัญกับกลุ่มลูกค้าธุรกิจ

-   EBITDA อ่อนตัวลงเล็กน้อยในอัตราร้อยละ 1.4 (เป็น 9.7 พันล้านบาท)
    และอัตราการทำกำไร ณ ระดับ EBITDA ลดลงเป็นร้อยละ 34.5 (จากร้อยละ 36.4 ในปี
    2552 และ ร้อยละ 38.1 ในปี 2551) เนื่องจากค่าใช้จ่ายที่เพิ่มจากการขยายโครงข่าย
    ซึ่งส่วนใหญ่เพื่อสนับสนุนบริการบรอดแบนด์และบริการโครงข่ายข้อมูล

-   ค่าใช้จ่ายในการดำเนินงานโดยรวม เพิ่มขึ้นร้อยละ 6.6 (เป็น 24.4 พันล้านบาท) ในปี
    2553 ส่วนใหญ่จากการดำเนินงานด้านโครงข่ายที่เพิ่มขึ้น
    (เกี่ยวข้องกับการขยายโครงข่ายเพื่อรองรับการเติบโตของธุรกิจบรอดแบนด์และบริการโครงข่ายข้อมูล)
    และค่าใช้จ่ายในการขายและบริหาร
    (ส่วนใหญ่จากการขายและการโฆษณาเพื่อส่งเสริมการขายบริการบรอดแบนด์)

-   ค่าเสื่อมราคาและค่าตัดจำหน่าย เพิ่มขึ้นร้อยละ 4.8 (เป็น 6.1 พันล้านบาท)
    ส่วนใหญ่เป็นค่าเช่าซื้อรถยนต์ และค่าใช้จ่ายของบริการบรอดแบนด์และบริการโครงข่ายข้อมูล

-   ดอกเบี้ยจ่าย (สุทธิ) ลดลงร้อยละ 21.1 (เป็น 2.4 พันล้านบาท)
    ส่วนใหญ่จากการที่ทรูวิชั่นส์รับภาระหนี้ซึ่งเดิมเป็นหนี้ของทรูออนไลน์
    ซึ่งเกี่ยวข้องกับการซื้อกิจการทรูวิชั่นส์ หลังการรีไฟแนนซ์ทรูวิชั่นส์ในไตรมาส 2 ปี 2553
    นอกจากนี้ ดอกเบี้ยจ่ายที่ลดลงยังเป็นผลจากการชำระคืนเงินต้นและอัตราดอกเบี้ยตลาดที่ลดลง
    ทั้งนี้ ภาษีเงินได้ เพิ่มขึ้นเล็กน้อยเป็น 891 ล้านบาท (เทียบกับ 553 ล้านบาทในปี 2552)
    ส่วนใหญ่จากภาษีเงินได้รอตัดบัญชีที่เพิ่มขึ้น

-   ผลการดำเนินงานปกติปรับเป็นกำไร 230 ล้านบาท (จากขาดทุน 101 ล้านบาทในปี 2552)
    จากดอกเบี้ยจ่ายที่ลดลงและส่วนของผู้ถือหุ้นส่วนน้อยที่เพิ่มขึ้น
    (ผู้ถือหุ้นส่วนน้อยรับผลขาดทุนจากการขายหุ้นที่เกี่ยวข้องกับการรีไฟแนนซ์ทรูวิชั่นส์)
    หากไม่รวมภาษีเงินได้รอตัดบัญชี กำไรสุทธิจากการดำเนินงานปกติเพิ่มขึ้นเป็น 690 ล้านบาท
    (45 ล้านบาทในปี 2552)

-   ขาดทุนสุทธิส่วนที่เป็นของบริษัท จำนวน 529 ล้านบาท (จากกำไร 589 ล้านบาทในปี 2552)
    จากผลขาดทุนจากอัตราแลกเปลี่ยน และ
    ขาดทุนจากการชำระหนี้ตามสัญญาป้องกันความเสี่ยงทางการเงินซึ่งเกี่ยวข้องกับการซื้อกิจการทรูวิชั่นส์
    ทั้งนี้ในปี 2552 กำไรสุทธิได้ถูกปรับปรุงโดยไม่รวมเงินปันผลจากบริษัทในเครือจำนวน 1.531
    พันล้านบาท

-   รายได้บริการด้านเสียง ลดลงร้อยละ 12.0 (เป็น 7.5 พันล้านบาท)
    โดยลดลงในอัตราที่ช้าลงเมื่อเทียบกับร้อยละ 15.9 ในปี 2552 ทั้งนี้ รายได้จากบริการวี
    พีซีทีและบริการโทรศัพท์สาธารณะ ลดลงร้อยละ 36.3 และร้อยละ 33.4 ตามลำดับ
    นอกจากนี้ในปี 2553 จำนวนผู้ใช้บริการโทรศัพท์พื้นฐาน ลดลง 23,616 ราย เป็น 1.83
    ล้านราย ในขณะที่รายได้ต่อเลขหมาย ลดลงร้อยละ 5.7 จากปีที่ผ่านมา เป็น 285
    บาทต่อเดือน จำนวนลูกค้าพีซีที ลดลง เป็น 89,698 ราย
    แต่รายได้เฉลี่ยต่อเลขหมายเพิ่มขึ้นร้อยละ 3.2 เป็น 160 บาท

-   รายได้บริการบรอดแบนด์ เติบโตในอัตราร้อยละ 9.7 (เป็น 6.5 พันล้านบาท)
    ซึ่งเป็นไปตามเป้าหมายของปี 2553 ที่บริษัทได้วางไว้ ทั้งนี้
    บริการบรอดแบนด์มีจำนวนผู้ใช้บริการเพิ่มขึ้นร้อยละ 17.7 เป็น 813,763 ราย
    ในขณะที่ผู้ใช้บริการรายใหม่สุทธิเพิ่มขึ้นมากกว่าเท่าตัว เป็น 122,154 ราย (จาก 57,958
    รายในปี 2552)
    จากการปรับปรุงโครงข่ายและการเป็นผู้ให้บริการรายแรกที่นำเสนอบริการบรอดแบนด์ความเร็ว
    6 Mbps สำหรับลูกค้าในวงกว้างในไตรมาส 3 ปี 2553 ทั้งนี้
    รายได้ต่อเลขหมายลดลงร้อยละ 4.7 ในปี 2553 (เป็น 720 บาท)
    เนื่องจากลูกค้าส่วนใหญ่ใช้บริการแพ็กเกจมาตรฐานที่มีอัตราค่าบริการ 599 บาทต่อเดือน
    อย่างไรก็ตาม รายได้เฉลี่ยต่อเลขหมายเพิ่มขึ้นในไตรมาส 3 และ 4 ของปี 2553
    เนื่องจากมีลูกค้าธุรกิจเพิ่มขึ้น

-   โครงข่าย Wi-Fi ที่ครอบคลุม ด้วยจุดเชื่อมต่อ Wi-Fi hot spots 18,600 จุด
    ซึ่งทำให้ทรูเป็นผู้บริการที่ใหญ่ที่สุดในประเทศ
    และช่วยส่งเสริมให้บริการบรอดแบนด์และแพ็กเกจสมาร์ทโฟนของทรูมูฟมีการเติบโตต่อเนื่อง
    ทั้งนี้ ในปี 2554 กลุ่มทรูมีแผนนำเสนอบริการ Wi-Fi
    ด้วยเทคโนโลยีใหม่ที่สามารถให้บริการด้วยประสิทธิภาพที่เพิ่มขึ้น
    และจะขยายจุดให้บริการเพิ่มขึ้นเป็นประมาณ 20,000 จุด

-   บริการโครงข่ายข้อมูลธุรกิจและ Carrier มีรายได้เพิ่มขึ้นร้อยละ 8.5 (เป็น 3.0
    พันล้านบาท) โดยมีจำนวนวงจรที่ให้บริการเพิ่มขึ้นเป็น 21,566 วงจร (19,940
    วงจรในปี 2552) ทั้งนี้รายได้เฉลี่ยต่อวงจร เพิ่มขึ้นร้อยละ 3.9 เป็น 9,035 บาท
    นอกจากนี้ธุรกิจใหม่ๆ อาทิ
    ธุรกิจโทรทางไกลระหว่างประเทศและเกตเวย์ระหว่างประเทศเติบโตอย่างแข็งแกร่งในปี
    2553

-   การทดลองให้บริการบรอดแบนด์ความเร็วสูงตั้งแต่ 10 ถึง 100 Mbps ด้วยเทคโนโลยี
    DOCSIS 3.0 ในไตรมาส 4 ได้รับการตอบสนองจากตลาดเป็นอย่างดี โดยร้อยละ 25
    ของผู้ใช้บริการได้เปลี่ยนไปใช้แพ็กเกจที่มีความเร็วสูงกว่า 10 Mbps
    โดยคาดว่าจะการเปิดให้บริการอย่างเป็นทางการในครึ่งปีแรกของปี 2554

ทรูวิชั่นส์

-   ในปี 2553 ทรูวิชั่นส์มีรายได้จากการให้บริการคงที่ เนื่องจากรายได้จากค่าโฆษณา
    สามารถชดเชยรายได้จากค่าสมาชิกที่ลดลง ในขณะที่ EBITDA
    ได้รับผลกระทบจากค่าใช้จ่ายที่เพิ่มขึ้น ส่วนใหญ่เกี่ยวข้องกับการเปิดให้บริการในระบบ High
    Definition (HD) และ ค่าใช้จ่ายในด้านการขาย อย่างไรก็ตาม ในไตรมาส 4 ปี 2553
    ผลการดำเนินงานของทรูวิชั่นส์ปรับตัวดีขึ้น เนื่องจากมีรายได้จากค่าโฆษณาเพิ่มขึ้น
    ประกอบกับมีจำนวนสมาชิกแพ็กเกจระดับบนเพิ่มขึ้นจากการเริ่มต้นฤดูกาลใหม่ของรายการฟุตบอล
    พรีเมียร์ลีก และค่าใช้จ่ายที่ลดลงในระหว่างไตรมาส ทั้งนี้ การนำเสนอบริการในระบบ HD
    ในไตรมาส 2 เป็นยุทธศาสตร์สำคัญของทรูวิชั่นส์
    ในการดึงดูดลูกค้าระดับบนและช่วยเพิ่มรายได้เฉลี่ยของลูกค้าในระยะยาว

-   รายได้จากการให้บริการโดยรวมในปี 2553 เพิ่มขึ้นร้อยละ 0.5 (เป็น 9.6 พันล้านบาท)
    เนื่องจากมีรายได้ค่าโฆษณาเต็มปีเป็นปีแรกรวมทั้งสิ้น 482 ล้านบาท (จาก 74
    ล้านบาทในปี 2552)
    ซึ่งสามารถชดเชยรายได้จากค่าสมาชิกและค่าติดตั้งที่ลดลงในอัตราร้อยละ 2.5 (เป็น 8.3
    พันล้านบาท) เนื่องจากการแข่งขันที่เพิ่มขึ้น
    และความไม่สงบทางการเมืองซึ่งส่งผลกระทบกับกลุ่มลูกค้าในอุตสาหกรรมท่องเที่ยวและโรงแรมในช่วงครึ่งปีแรก
    ทั้งนี้ รายได้อื่นๆ ลดลงร้อยละ 15.5 (เป็น 769 ล้านบาท) ส่วนใหญ่
    จากการงดรายการพิเศษ (ได้แก่รายการ “Coffee Master”)
    จากความไม่สงบทางการเมืองในช่วงครึ่งแรกของปี

-   ในปี 2553 EBITDA ลดลงร้อยละ 11.3 (หรือร้อยละ 3.7
    หากไม่รวมผลกระทบจากการกลับรายการค่าใช้จ่ายด้านคอนเทนต์ที่เคยบันทึกไว้จำนวน 207
    ล้านบาท ซึ่งเป็นรายการที่เกิดขึ้นเพียงครั้งเดียวในปี 2552) เป็น 2.3 พันล้านบาท
    จากค่าใช้จ่ายที่เพิ่มขึ้น ในขณะที่ อัตราการทำกำไร ณ ระดับ EBITDA อ่อนตัวลงเป็นร้อยละ
    23.7 (จากร้อยละ 24.8 ในปี 2552 หากไม่รวมรายการที่เกิดขึ้นเพียงครั้งเดียว)

-   ค่าใช้จ่ายในการดำเนินงานโดยรวม เพิ่มขึ้นร้อยละ 4.9 (เป็น 8.5 พันล้านบาท) จาก
    ค่าใช้จ่ายจากการขายที่เพิ่มขึ้นและรายการที่เกิดขึ้นเพียงครั้งเดียวในปี 2552 ในขณะที่
    ค่าใช้จ่ายหลักในการดำเนินงาน (Core Opex) หรือ
    ค่าใช้จ่ายเกี่ยวกับการดำเนินการด้านโครงข่ายที่เป็นเงินสดและค่าใช้จ่ายในการขายและบริหาร
    เพิ่มขึ้นร้อยละ 6.2 เป็น 6.8 พันล้านบาท
    ส่วนใหญ่เป็นค่าใช้จ่ายที่เกี่ยวกับการเปิดให้บริการในระบบ HD
    และต้นทุนในการหาสมาชิกใหม่ที่เพิ่มขึ้น

-   ค่าเสื่อมราคาและค่าตัดจำหน่าย เพิ่มขึ้นร้อยละ 1.9 เป็น 1 พันล้านบาท ในปี 2553

-   ดอกเบี้ยจ่าย (สุทธิ) เพิ่มขึ้นร้อยละ 317 เป็น 430 ล้านบาท (103 ล้านบาทในปี 2552)
    เนื่องจากทรูวิชั่นส์รับภาระหนี้ซึ่งเดิมเป็นหนี้ของทรูออนไลน์
    หลังการรีไฟแนนซ์ทรูวิชั่นส์ในไตรมาส 2 ปี 2553

-   ภาษีเงินได้ ลดลงร้อยละ 44.4 (เป็น 297 ล้านบาท)
    จากภาษีเงินได้ที่จ่ายลดลงจากผลขาดทุนจากการขายหุ้นซึ่งเกี่ยวกับการปรับโครงสร้างองค์กร

-   กำไรสุทธิจากการดำเนินงานปกติ (NIOGO) ลดลงเป็น 520 ล้านบาท (จาก 983 ล้านบาท
    ในปี 2552) โดยส่วนใหญ่จากดอกเบี้ยจ่ายที่เพิ่มขึ้น
    ซึ่งส่วนหนึ่งสามารถชดเชยได้ด้วยภาษีเงินได้ที่ลดลง หากไม่รวมภาษีเงินได้รอตัดบัญชี
    กำไรสุทธิจากการดำเนินงานปกติมีจำนวนทั้งสิ้น 678 ล้านบาท เทียบกับ เทียบกับ 1
    พันล้านบาท ในปีก่อนหน้า

-   กำไรสุทธิส่วนที่เป็นของบริษัท เพิ่มขึ้นเป็น 1.3 พันล้านบาท (1.1 พันล้านบาท ในปี 2552)
    จากรายการที่เกิดขึ้นเพียงครั้งเดียว ส่วนใหญ่เกี่ยวข้องกับการรีไฟแนนซ์

-   การขยายตลาดสู่ลูกค้าระดับกลางและล่าง เป็นปัจจัยสำคัญในการเพิ่มจำนวนผู้ใช้บริการ
    โดยในปี 2553 ทรูวิชั่นส์มีผู้ใช้บริการรวมทั้งสิ้นประมาณ 1.7 ล้านราย เพิ่มขึ้น 41,000 ราย
    หรือคิดเป็นร้อยละ 2.5 จากไตรมาสเดียวกันปีก่อนหน้า ทั้งนี้
    อัตราการเปลี่ยนไปใช้แพ็กเกจที่มีราคาสูงขึ้นคงที่จากปีก่อนหน้า
    ที่ร้อยละ 38.0

-   จำนวนสมาชิกแพ็กเกจพรีเมียมและมาตรฐาน คงที่ที่ 929,492 ราย
    จากการแข่งขันที่เพิ่มขึ้นและผลกระทบจากความไม่สงบทางการเมืองในช่วงครึ่งปีแรก

-   รายได้เฉลี่ยของลูกค้าต่อเดือน ลดลงร้อยละ 7.7 จากไตรมาสเดียวกันปีก่อนหน้า เป็น 744
    บาท จากการเพิ่มขึ้นของลูกค้าแพ็คเกจราคาถูกลง

บริการทรูไลฟ์และทรูมันนี่

ทรูไลฟ์ ผุ้ให้บริการดิจิตอลคอนเทนต์ต่างๆ และ ทรูมันนี่
ผู้ให้บริการธุรกรรมทางการเงินแบบออนไลน์
ยังคงมีบทบาทสำคัญในการสนับสนุนกลยุทธ์คอนเวอร์เจนซ์ของกลุ่มทรู ในครึ่งปีหลังของปี 2553 ทรู
ได้เปิดตัวแบรนด์ใหม่ “ทรูไลฟ์พลัส” ซึ่งรวมผลิตภัณฑ์และบริการของกลุ่มทรูไว้ด้วยกัน
เพื่อขับเคลื่อนกลยุทธ์คอนเวอร์เจนซ์ให้แข็งแกร่งยิ่งขึ้น

ในปี 2553 บริการทรูมันนี่บนโทรศัพท์เคลื่อนที่ (E-Wallet) มีจำนวนผู้ใช้บริการเพิ่มขึ้นต่อเนื่อง โดยผู้ให้บริการเกมออนไลน์ราวร้อยละ 70 ของผู้ให้บริการในประเทศไทยใช้บริการธุรกรรมทางการเงินผ่านทรูมันนี่ นอกจากนั้น ทรูมันนี่ยังเป็นผู้ให้บริการไทยรายแรกที่ได้รับเงินทุนจาก GSM Association เพื่อสนับสนุนแผนงานขยายบริการทรูมันนี่ เอ็กซ์เพรส ซึ่งเป็นจุดรับชำระผ่านระบบเฟรนไชส์ ครอบคลุมทั่วประเทศ โดยทรูมันนี่มีจุดรับชำระค่าสินค้าและบริการของทรูมันนี่ เอ็กซ์เพรส ทั้งสิ้น 18,000 จุด

นอกจากนี้ บริษัทยังให้บริการ weloveshopping.com ซึ่งเป็นพอร์ทัลพาณิชย์อิเล็กทรอนิกส์ แบบ B2C (ผู้ประกอบการกับผู้บริโภค) ที่ใหญ่ที่สุดในประเทศ ซึ่งทำให้ผู้บริโภคสามารถซื้อและขายผลิตภัณฑ์และบริการต่างๆ บนออนไลน์ ได้ง่ายยิ่งขึ้น

บริการเกมออนไลน์ของทรูไลฟ์ยังคงเติบโตต่อเนื่อง โดย Point Blank และ Special Force
ยังคงเป็นเกมที่ได้รับความนิยมสูงในตลาด ในขณะที่ FIFA Online
ได้รับความนิยมเพิ่มขึ้นเนื่องจากกระแสฟุตบอลโลก 2010 นอกจากนี้ ทรู แอพ เซ็นเตอร์ (True
App Center) มีการพัฒนาแอพพลิเคชั่นมากกว่า 110 แอพพลิเคชั่น
สามารถรองรับการใช้งานของสมาร์ทโฟน ทั้ง iPhone (ไอโฟน) Android (แอนดรอยด์) และ
BlackBerry (แบล็กเบอร์รี่) ทำให้ทรูมีความแตกต่างจากผู้ให้บริการรายอื่นๆ ในตลาด

[]

การวิเคราะห์ฐานะทางการเงิน

สินทรัพย์

-   สินทรัพย์รวมของบริษัทฯ ณ 31 ธันวาคม 2553 มีจำนวน 115.0 พันล้านบาท
    ลดลงในอัตราร้อยละ 1.2 จาก 116.4 พันล้านบาทในปี 2552
    ส่วนใหญ่มาจากการลดลงของที่ดิน อาคาร และอุปกรณ์ (สุทธิ)

-   เงินสดและเงินสดที่มีภาระผูกพัน มีจำนวน 5.7 พันล้านบาท โดยลดลงจาก 6.3 พันล้านบาท
    ณ สิ้นปี 2552 จากรายจ่ายการลงทุนที่เพิ่มขึ้น

-   ลูกหนี้การค้า (สุทธิ) เพิ่มขึ้นในอัตราร้อยละ 2.2 เป็น 8.5 พันล้านบาท
    โดยส่วนใหญ่จากการมีรายได้เพิ่ม นอกจากนั้น ยังมีผลจากการที่ทรูมูฟมีลูกค้ารายเดือนเพิ่มขึ้น

-   ที่ดิน อาคาร และอุปกรณ์ (สุทธิ) ลดลง 3.3 พันล้านบาท เป็น 65.4 พันล้านบาท
    ส่วนใหญ่เนื่องจากค่าเสื่อมราคาและค่าตัดจำหน่ายจำนวน 11.3 พันล้านบาท
    ซึ่งสูงกว่าการลงทุนเพิ่มในที่ดิน อาคาร และอุปกรณ์ใหม่

หนี้สิน

-   หนี้สินรวมของบริษัทฯ ลดลง 3.2 พันล้านบาท เป็น 102.6 พันล้านบาท ณ สิ้นปี 2553
    ส่วนใหญ่มาจากการแข็งค่าของเงินบาท (เมื่อเทียบกับเงินสกุลดอลลาร์สหรัฐฯ และเยน)
    ซึ่งส่งผลให้หนี้สินต่างประเทศอยู่ในระดับที่ลดลงจากหนี้สิน ณ อัตราดอกเบี้ยตลาด ณ สิ้นปี
    2553 โดยกลุ่มทรูมีการชำระคืนหนี้สินจำนวน 5.7 พันล้านบาทในระหว่างปี อย่างไรก็ตาม
    เงินกู้ยืมใหม่เพื่อการขยายธุรกิจ ทำให้บริษัทฯ มีเงินกู้สุทธิเพิ่มขึ้น 1.4 พันล้านบาท
    (รวมค่าใช้จ่ายในการกู้ยืม) ในปี 2553

-   เจ้าหนี้การค้าสุทธิ ลดลง 128 ล้านบาท เป็น 7.0 พันล้านบาท
    ส่วนใหญ่จากชำระคืนเจ้าหนี้การค้าในปีที่ผ่านมา

-   หนี้สินหมุนเวียนอื่น เพิ่มขึ้น 1.1 พันล้านบาท
    ส่วนใหญ่จากเงินมัดจำสำหรับการขายบัตรเงินสดจากตัวแทนจำหน่าย

-   เงินกู้ยืมระยะยาวโดยรวม (รวมส่วนที่ถึงกำหนดชำระในปัจจุบัน) ลดลง 1.3 พันล้านบาท
    เป็น
    71.8 พันล้านบาท (รวมหนี้สินภายใต้สัญญาเช่าทางการเงิน จำนวน 5.7 พันล้านบาท)
    ส่วนใหญ่จากการแข็งค่าของเงินบาทดังที่กล่าวข้างต้น

-   หนี้สินภายใต้สัญญาให้ดำเนินการฯ (รวมส่วนที่ถึงกำหนดชำระในปัจจุบัน) ลดลง 269 ล้านบาท
    เป็น 4.7 พันล้านบาท ส่วนใหญ่เนื่องจากการจ่ายชำระหนี้สินภายใต้สัญญาให้ดำเนินการฯ
    จำนวน 696 ล้านบาทให้กับ กสท

-   บริษัทฯ ได้ปฏิบัติตามข้อผูกพันทางการเงินที่ตกลงไว้กับผู้ถือหุ้นกู้ ตามตารางที่แสดงด้านล่าง
    ทั้งนี้ หากบริษัทฯ ไม่สามารถปฏิบัติตามข้อผูกพันทางการเงินดังกล่าวได้ บริษัทฯ
    จำเป็นต้องทำเอกสารขอผ่อนผันกับผู้ถือหุ้นกู้ ทั้งนี้ หากบริษัทฯ ซึ่งเป็นผู้ออกหุ้นกู้
    ไม่ได้รับการผ่อนผัน และส่งผลให้เกิดกรณีผิดนัด
    ผู้ถือหุ้นกู้สามารถเรียกคืนเงินลงทุนในหุ้นกู้ดังกล่าวได้
    หากได้รับความเห็นชอบจากเสียงส่วนใหญ่ของกลุ่มเจ้าหนี้มีประกันและเป็นไปตามเงื่อนไขในเอกสารทางการเงินของบริษัทฯ

  หุ้นกู้ของบริษัทฯ ประกอบด้วย หุ้นกู้มีประกันชนิดทยอยชำระคืนเงินต้น ครั้งที่ 1/2547
  (TRUE117A) ครั้งที่ 1/2552 (TRUE144A) และ ครั้งที่ 2/2552 (TRUE151A)

+-------------------+--------------------------------+-----------------+
| ชื่อหุ้นกู้             | ข้อผูกพัน                         | อัต              |
|                   |                                | ราส่วนที่คำนวณล่าสุด |
|                   | (ต้อง                           | (ณ 31 ธันวาคม    |
|                   | เป็นไปตามอัตราส่วนที่กำหนดตลอดเวลา) | 2553) *         |
+-------------------+--------------------------------+-----------------+
| TRUE117A (ครั้งที่    | อัตราส่วนความสามารถในการชำระหนี้ > | 1.26            |
| 1/2547)           | 1.2                            |                 |
|                   |                                | 3.43            |
|                   | อัตราส่วนหนี้สินสุทธิ ต่อ EBITDA < 5   |                 |
+-------------------+--------------------------------+-----------------+
| TRUE144A (ครั้งที่    | อัตราส่วนหนี้สินสุทธิ ต่อ EBITDA < 5   | 3.43            |
| 1/2552)           |                                |                 |
+-------------------+--------------------------------+-----------------+
| TRUE151A (ครั้งที่    | อัตราส่วนหนี้สินสุทธิ ต่อ EBITDA < 5   | 3.43            |
| 2/2552)           |                                |                 |
+-------------------+--------------------------------+-----------------+
| TRUE 13NA         | -                              | -               |
| (1/2553)          |                                |                 |
+-------------------+--------------------------------+-----------------+

  หมายเหตุ : * อ้างอิงจาก งบการเงิน (ตรวจสอบแล้ว) ของ บริษัท ทรู
  และงบการเงินเบื้องต้นผู้ค้ำประกันที่ เป็นบริษัทในเครือ 6 แห่ง

  หนี้สินสุทธิ ได้แก่ หนี้สินที่ก่อดอกเบี้ยทั้งหมด โดยไม่รวมสินเชื่อจากผู้ขายอุปกรณ์
  ซึ่งอยู่ในรูปเอกสารการยืดเวลาการชำระหนี้ (Deferred payment note) หักลบด้วย เงินสด
  เงินสดที่มีภาระผูกพัน และเงินลงทุนชั่วคราว

  EBITDA คำนวณโดยการรวม 1) ผลกำไร (ขาดทุน) สุทธิ 2) หักด้วย กำไร (ขาดทุน)
  จากอัตราแลกเปลี่ยน และกำไรจากการขายที่ดิน อาคาร และอุปกรณ์
  และรายได้อื่นที่ไม่ใช่เงินสด (ถ้ามี) ออกจากกำไร (ขาดทุน) สุทธิ และ 3) บวกกลับ
  ค่าเสื่อมราคาและค่าตัดจำหน่าย ค่าเผื่อหนี้สงสัยจะสูญ ดอกเบี้ยจ่าย (รวมต้นทุนทางการเงินอื่น)
  ค่าใช้จ่ายอื่นที่ไม่ใช่เงินสด (ถ้ามี) และ ภาษีเงินได้

  อัตราส่วนที่คำนวณได้ อ้างอิงจากงบการเงินของ บริษัท ทรู
  และงบการเงินผู้ค้ำประกันที่เป็นบริษัทในเครือ 6 แห่ง ได้แก่ บริษัท ทรู ลิสซิ่ง จำกัด (TLS)
  บริษัท เอเซีย ไวร์เลส คอมมิวนิเคชั่น จำกัด (AWC) บริษัท ทรู อินเตอร์เน็ต จำกัด (TI)
  บริษัท ทรู อินเตอร์เน็ต เกตเวย์ จำกัด (TIG) บริษัท ทรู พับลิค คอมมิวนิเคชั่น จำกัด (TPC)
  และ บริษัท ทรู ยูนิเวอร์แซล คอนเวอร์เจ้นซ์ จำกัด (TUC)

ส่วนของผู้ถือหุ้น

-   ส่วนของผู้ถือหุ้น เพิ่มขึ้น 1.8 พันล้านบาท เป็น 12.5 พันล้านบาท
    ส่วนใหญ่จากผลกำไรสุทธิระหว่างปีจำนวน 1.9 พันล้านบาท
    การออกหุ้นสามัญและมูลค่าหุ้นที่ชำระแล้วเพิ่มขึ้นเป็น 77,757 ล้านบาท
    เนื่องจากเครือเจริญโภคภัณฑ์ซื้อหุ้นสามัญทั้งหมด (จากการแปลงสภาพหุ้นบุริมสิทธิ์เป็นหุ้นสามัญ)
    จาก KfW ส่งผลให้มูลค่าหุ้นบุริมสิทธิ์ลดลงจาก 6,993.30 ล้านบาทเป็นศูนย์ (0.00 บาท)

สภาพคล่อง

-   แหล่งเงินทุนหลักของบริษัทฯ สำหรับปี 2553 มาจากกระแสเงินสดจากกิจกรรมดำเนินงาน
    การกู้ยืมใหม่ และเงินสดรวมรายการเทียบเท่าเงินสด ที่ยกมาจากปี 2552

-   กระแสเงินสดจากกิจกรรมดำเนินงาน ลดลง 175 ล้านบาท เป็น 9.3 พันล้านบาท
    ส่วนใหญ่จากเงินสดจากการดำเนินงานที่ลดลง (ไม่รวมเงินทุนหมุนเวียน)
    ซึ่งบางส่วนสามารถชดเชยได้ด้วยดอกเบี้ยจ่ายที่ลดลง

-   กระแสเงินสดใช้ไปสุทธิจากกิจกรรมลงทุน ลดลง 641 พันล้านบาท เป็น 6.9 พันล้านบาท
    ส่วนใหญ่เนื่องจากรายจ่ายการลงทุนที่เพิ่มขึ้นสามารถชดเชยได้ด้วยการลดลงของรายได้รวมที่ใช้ในการลงทุนในบริษัทย่อย
    ทั้งนี้ ทรูได้เพิ่มเงินลงทุนจำนวน 3,540 ล้านบาทใน BITCO ในระหว่างปี 2552

-   รายจ่ายลงทุน มีจำนวนทั้งสิ้น 7.5 พันล้านบาท ในปี 2553 ซึ่งประกอบด้วย 3.4
    พันล้านบาทสำหรับทรูมูฟ 3.4 พันล้านบาทสำหรับทรูออนไลน์ และ 681
    ล้านบาทสำหรับทรูวิชั่นส์ โดยเพิ่มขึ้นประมาณ 2.2 พันล้านบาทจากปีก่อนหน้า
    ซึ่งเป็นการเพิ่มขึ้นที่ทรูออนไลน์จำนวน 846 ล้านบาท

-   กระแสเงินสดสุทธิหลังหักรายจ่ายลงทุน ลดลง 2.4 พันล้านบาท เป็น 1.8 พันล้านบาท
    ส่วนใหญ่จากรายจ่ายลงทุนที่เพิ่มขึ้น

-   กระแสเงินสดสุทธิจากกิจกรรมจัดหาเงิน กระแสเงินสดสุทธิใช้ไปจากกิจกรรมจัดหาเงิน
    เพิ่มขึ้น 1.4 พันล้านบาท จากปีก่อนหน้า เป็น 2.7 พันล้านบาท โดยในปี 2553
    กลุ่มทรูได้ชำระคืนเงินกู้ระยะยาวจำนวน 7.2 พันล้านบาท
    (รวมการจ่ายชำระคืนหนี้สินภายใต้สัญญาเช่าทางการเงิน จำนวน 1.5 พันล้านบาท)
    และได้มีเงินกู้ยืมใหม่สุทธิ (หลังการชำระคืน) จำนวน 904 ล้านบาท
    (รวมการจ่ายชำระคืนหนี้สินภายใต้สัญญาเช่าทางการเงิน จำนวน 520 ล้านบาท)

สรุป

ทรูยังคงมุ่งลดภาระหนี้อย่างต่อเนื่อง
แม้อาจจะมีความจำเป็นต้องกู้ยืมเพิ่มเพื่อสนับสนุนการเติบโตของธุรกิจ ทั้งนี้
กลุ่มทรูมีหนี้สินโดยรวมลดลง เป็น 66.9 พันล้านบาท (ไม่รวมหนี้สินภายใต้สัญญาเช่าทางการเงิน)
จากการชำระคืนหนี้และการแข็งค่าของเงินบาท อย่างไรก็ตาม EBITDA โดยรวมที่ลดลง
ส่งผลให้อัตราส่วนหนี้สินสุทธิต่อ EBITDA เพิ่มขึ้นเป็น 3.3 เท่าในปี 2553 จาก 3.1 เท่า
ในปีก่อนหน้า โดยอัตราส่วน EBITDA ต่อดอกเบี้ยจ่ายปรับตัวดีขึ้นเป็น 2.8 จาก 2.6 เท่า
ในปีก่อนหน้า เนื่องจากต้นทุนหนี้สินโดยเฉลี่ยลดลงซึ่งส่วนใหญ่จากการรีไฟแนนซ์ทรูวิชั่นส์

โครงการในอนาคต

ในปี 2554 กลุ่มทรูมีโครงการที่จะลงทุนเพิ่มราว 10 พันล้านบาท เพื่อขยายธุรกิจในกลุ่ม
ส่วนใหญ่สำหรับบริการโทรศัพท์เคลื่อนที่บนโครงข่าย HSPA และบริการบรอดแบนด์
ตลอดจนเสริมสร้างความแข็งแกร่งให้กับคอนเวอร์เจนซ์ แพลตฟอร์ม ทั้งนี้การลงทุนหลักๆ ในปี
2554 ได้แก่

ธุรกิจโทรศัพท์เคลื่อนที่ (ทรูมูฟ)

ทรูมูฟมีโครงการที่จะลงทุนราว 2 ถึง 3 พันล้านบาทในปี 2554
เพื่อขยายความครอบคลุมของโครงข่าย
และขยายขีดความสามารถในการให้บริการเพื่อให้ครอบคลุมพื้นที่ในต่างจังหวัด
โดยเฉพาะอย่างยิ่งในภาคตะวันออกเฉียงเหนือ รวมทั้งเพื่อรองรับความต้องการบริการโมบาย
อินเทอร์เน็ตที่เพิ่มมากขึ้น

ทรู-ฮัทช์ (เรียลมูฟ/บีเอฟเคที - HSPA 3G)

บริษัททรู-ฮัทช์ ซึ่งเป็นบริษัทย่อยใหม่ของทรูจะเริ่มให้บริการโทรศัพท์เคลื่อนที่ในระบบ 3G
บนโครงข่าย HSPA ในกลางปี 2554 โดยคาดว่าจะใช้เงินลงทุนราว 3 ถึง 4 พันล้านบาท
ซึ่งส่วนใหญ่เป็นการลงทุนในอุปกรณ์ HSPA ระบบสารสนเทศและบิลลิ่ง

ธุรกิจออนไลน์

ทรูออนไลน์มีโครงการที่จะลงทุนราว 4 ถึง 5 พันล้านบาทในปี 2554 เพื่อการเปิดให้บริการ
บรอดแบนด์ด้วยเทคโนโลยี DOCSIS 3.0 ในประเทศไทย
โดยมีเป้าหมายครอบคลุมประชากรจำนวนประมาณ 2 ล้านครัวเรือนใน 27 จังหวัด ภายในปี 2555
ทั้งนี้ เทคโนโลยี DOCSIS 3.0 ให้บริการดาวน์โหลดด้วยความเร็วสูงสุด 400 Mbps
ทำให้สามารถให้บริการบรอดแบนด์และเคเบิลทีวีในระบบ High Definition (HDTV) ได้พร้อมๆ
กัน อีกทั้งยังเป็นการที่ผู้ให้บริการรายอื่นๆ ไม่สามารถนำเสนอได้ในลักษณะเดียวกัน
นอกจากนี้บริษัทยังสามารถใช้ประโยชน์จากโครงข่ายที่มีอยู่เดิม ซึ่งครอบคลุมประชากรจำนวนกว่า
900,000 ครัวเรือนได้อย่างมีประสิทธิภาพ ทำให้มีการลงทุนเพิ่มไม่มากนัก

ธุรกิจโทรทัศน์ระบบบอกรับเป็นสมาชิก (ทรูวิชั่นส์)

ทรูวิชั่นส์วางแผนลงทุนประมาณ 1 พันล้านบาทเพื่อให้บริการด้วยเทคโนโลยีใหม่
โดยจะใช้เทคโนโลยี MPEG 4 ในการบีบอัดสัญญาณ เพื่อเพิ่มพื้นที่ว่างบนช่องสัญญาณดาวเทียม
ทำให้ทรูวิชั่นส์สามารถเปิดช่องรายการได้มากยิ่งขึ้น และจะนำระบบการเข้ารหัสสัญญาณแบบใหม่
(Encryption) มาใช้เพื่อช่วยป้องกันการลักลอบใช้สัญญาณ
รวมทั้งใช้ประโยชน์จากโครงข่ายเคเบิลของกลุ่ม ซึ่งให้บริการด้วยเทคโนโลยี DOCSIS 3.0
เพื่อเพิ่มขีดความสามารถให้ทรูวิชั่นส์ในการให้บริการโทรทัศน์แบบ Interactive
และการเพิ่มช่องรายการในระบบ High Definition นอกจากนี้ยังมีแผนจะเปลี่ยนกล่องรับสัญญาณ
จากระบบอะนาล็อกเดิมมาเป็นกล่องรับสัญญาณรุ่นใหม่ ในระบบดิจิตอล (Hybrid Set Top Box)
ในปี 2554 กล่องรับสัญญาณใหม่นี้ไม่เพียงจะช่วยลดการลักลอบใช้สัญญาณเท่านั้น
แต่ยังเป็นปัจจัยที่มีความสำคัญต่อการเพิ่มประสบการณ์ของสมาชิกในการรับชมรายการต่างๆ
ของทรูวิชั่นส์อีกด้วย

11.3 ผู้สอบบัญชี

ผู้สอบบัญชีที่ได้รับความเห็นชอบจากคณะกรรมการของบริษัทฯ
สำหรับตรวจสอบงบการเงินรวมและงบการเงินของบริษัทฯ ในระยะ 3 ปี ที่ผ่านมา มีดังนี้

+--------------+-------------------------+-------------------+---------+
| งบ           | บริษัทผู้ตรวจสอบ            | ชื่อผู้สอบบัญชี         | เลข     |
| การเงินประจำปี |                         |                   | ประจำตัว |
| สิ้นสุดวันที่      |                         |                   |         |
|              |                         |                   | ผู้สอบบัญชี |
|              |                         |                   |         |
|              |                         |                   | รับอนุญาต |
+--------------+-------------------------+-------------------+---------+
| 31 ธันวาคม    | บ                       | นายพิสิฐ ทางธนกุล    | 4095    |
| พ.ศ. 2553    | จก.ไพร้ซวอเตอร์เฮาส์คูเปอร์ส |                   |         |
|              | เอบีเอเอส                |                   |         |
+--------------+-------------------------+-------------------+---------+
| 31 ธันวาคม    | บ                       | นายพิสิฐ ทางธนกุล    | 4095    |
| พ.ศ. 2552    | จก.ไพร้ซวอเตอร์เฮาส์คูเปอร์ส |                   |         |
|              | เอบีเอเอส                |                   |         |
+--------------+-------------------------+-------------------+---------+
| 31 ธันวาคม    | บ                       | นายพิสิฐ ทางธนกุล    | 4095    |
| พ.ศ. 2551    | จก.ไพร้ซวอเตอร์เฮาส์คูเปอร์ส |                   |         |
|              | เอบีเอเอส                |                   |         |
+--------------+-------------------------+-------------------+---------+

รายงานการตรวจสอบของผู้สอบบัญชีในระยะ 3 ปีที่ผ่านมา (2551-2553)
ผู้สอบบัญชีได้ให้ความเห็นในรายงานการตรวจสอบงบการเงินของบริษัทฯ ถูกต้องแบบไม่มีเงื่อนไข

บจก.ไพร้ซวอเตอร์เฮาส์คูเปอร์ส เอบีเอเอส และ
ผู้สอบบัญชีไม่มีความสัมพันธ์หรือส่วนได้เสียกับบริษัทฯ หรือบริษัทย่อย หรือผู้บริหาร
หรือผู้ถือหุ้นรายใหญ่ หรือผู้ที่เกี่ยวข้องกับบุคคลดังกล่าว
ในลักษณะที่จะมีผลกระทบต่อการปฏิบัติหน้าที่อย่างเป็นอิสระแต่อย่างใด

ค่าตอบแทนของผู้สอบบัญชี

1.  ค่าตอบแทนจากการสอบบัญชี (audit fee)

บริษัทฯ และบริษัทย่อยมีค่าตอบแทนการสอบบัญชี ให้แก่สำนักงานสอบบัญชีที่ผู้สอบบัญชีสังกัด สำหรับ ปี
พ.ศ. 2553 เป็นจำนวนเงินรวม 25.34 ล้านบาท ได้จ่ายระหว่างปีเป็นจำนวนเงิน 16.37
ล้านบาท สำหรับจำนวนเงินที่เหลือ 8.97 ล้านบาทจะจ่ายในปีถัดไป

2. ค่าบริการอื่น (non-audit fee)

สำนักงานสอบบัญชีที่ได้รับการแต่งตั้งจากบริษัทฯ ได้ให้บริการอื่นๆ
ที่นอกเหนือจากการตรวจสอบบัญชีแก่บริษัทฯ และ บริษัทย่อย ซึ่งได้แก่
การตรวจสอบตามวิธีการที่ตกลงร่วมกัน และการให้คำปรึกษาด้านภาษีและอื่นๆ ในระหว่างปี 2553
มีค่าตอบแทนเป็นจำนวนเงิน 5.57 ล้านบาท ในจำนวนนี้กลุ่มบริษัทฯ
ได้จ่ายชำระแล้วระหว่างปีเป็นจำนวนเงิน 3.95 ล้านบาทที่เหลืออีกจำนวน 1.62
ล้านบาทจะจ่ายในปีถัดไป